《满江红 其二十五 次韵徐使君癸亥灯夕》
宋代·刘克庄

笳鼓春城，处处有、丰年语笑。浑忘却、金莲前导，青藜下照。

白雪忘来偏寡和，朱颜老去难重少。羡遨头、四十已专城，真英妙。

奎文宠，崇儒教。田毛喜，宽租诏。有舂陵之什，无潮州表。

怪雨盲风稀发作，华星秋月争光耀。看来年、此夜侍端门，开佳兆。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。